cyanic-selkie/wikianc huggingface dataset:
Ramazanski post
Šta ne prekida post
Autor knjige Bahr-ur-raik kaže, "U izvjesnim slučajevima, usta, se smaraju kao unutrašnji organ. Prema tome, ako postač proguta svoju pljuvačku njegov post nije pokvaren. To je slično nedžasetu (prljavština, izmet) u tijelu, koji ide od stomaka do crijeva. Krvarenje iz rane u ustima - kada izvadimo zub, ili iz mjesta injekcije, ili krv koja dolazi iz stomaka u usta, ne kvare ni post ni abdest. Kada pljunemo ili progutamo ovu krv, ako je više pljuvačke nego krvi, dakle, ako je pljuvačka žučkaste boje neće nam pokvariti post. Isto je i sa drugim stvarima koje dolaze, iz stomaka u usta, tako da ni abdest nije izgubljen niti je post pokvaren. Ako povratimo punim ustima, oba su pokvarena (i abdest i post). Nekada se, unutrašnjost usta, smatra vanjskim dijelom tijela. Post nije pokvaren kada se voda stavi u usta.” Isto je ovako napisano i u knjizi Dževhere. Prema tome, vidimo da, kada izvadimo zub, ako nam rana puno krvari post neće biti pokvaren ako krv pljujemo. Kada ne postimo, nećemo izgubiti abdest ako progutamo krv. Ako je količina krvi manja od količine pljuvačke ni jedan, od ova dva (abdest i post) nije poništen.]
Lijepo je kasno sahuriti [ustati prije zore i jesti] (ali mora biti prije fedžra) a požuriti sa iftarom (ali mora biti nakon zalaska sunca). Ibni Abidin kaže, "Namjera ovoga je da se ne oteže s iftarom do vremena kada se vide zvijezde. Na oblačnom vremenu se ne trebamo iftariti čak i ako čujemo ezan i pucanj topa (ili vidimo kandilje) sve dok nismo sigurni da je sunce zašlo.” U 187. ajetu sure Bekara je naređeno da post počinje u vrijeme fedžr-i sadika (prave zore). Ovo Allahovo teala naređenje se ne smije promijeniti.
Bolesnik neće postiti ako će se njegova bolest pogoršati, noseća žena, žena koja doji dijete i vojnik u ratu ne poste ako su slabi (nejaki). Oni će napostiti na kaza, kada ozdrave. Radnik koji zna da će se, dok radi i zarađuje za izdržavanje svoje familije, razboliti ne smije prekinuti s postom prije nego se razboli. Neko ko odluči (nanijjeti) da krene na put od tri dana hoda [104 kilometra] postaje musafir (putnik). Musafiru je dozvoljeno da prekine svoj post - sljedeći dan, i da naposti na kaza poslije Ramazana ali, mu je bolje da posti ako mu post neće naškoditi. Nema potrebe za keffaret kada se prekine post u putovanju, kada odlučimo da ostanemo manje od petnaest dana. Kada je njegovo putovanje završeno i kada se vrati kući ili kada odluči da tamo ostane petnaest dana on će napostiti na kaza one dane koje nije postio. Oni koji nisu bolesni kao i oni koji nisu musafir moraju postiti čak i ako su radnici, vojnici ili studenti. Ako ne budu postili njihov džunah (grijeh) će biti veliki. Oni će morati da naposte na kaza. Ako prekinu post, nakon što su nanijjetili da poste, oni će također morati učiniti i keffaret (kaznu za prekidanje posta). Autor knjige Bahdžet-ul-fetva - rahmetullahi teala alejh - kaže, "Kada se Ramazan-i šerif podudari sa ljetnim mjesecima lažov će se prerušiti u vjerskog čovjeka i sprečavati omladinu, studente, radnike da ne poste govoreći, "Džaiz (dozvoljeno) je ne zanijjetiti i sada ne postiti; možete postiti zimi - na kaza, kada budu kraći dani. Ako u Ramazanu jedete i pijete - bez nijjeta, ne morate činiti keffaret. On će biti strogo kažnjen. Biće mu zabranjeno da tako govori.”
Keffaret za (prekinut) post
Kao keffaret (ili kaznu) za prekinut post ćemo mi ćemo osloboditi jednog roba. Ko ne može osloboditi roba mora uzastopno postiti šezdeset dana. Nakon šezdeset dana ćemo onda - na kaza, napostiti svaki propušteni dan.
Ko ima u nekoliko prošlih Ramazana keffaret, ili ko ima u jednom Ramazanu dva dana koji zahtjevaju keffaret (kaznu), on će učiniti samo jedan keffaret za oba dana, ako već nije učinio prvi keffaret. Međutim, ako je on već učinio prvi keffaret, on također treba da učini i drugi keffaret.
Ako smo prekinuli post keffareta iz opravdanih razloga kao što su bolest, putovanje, ili zato što je nastupio Bajram ili Ramazan, potrebno je ispočetka početi postiti šezdeset dana. Iako ne postimo na dane Bajrama u svakom slučaju moramo početi postiti ispočetka. Ako žena prekine post, zbog zbog početka menstruacije (hajz) ili lohije [(nifas) sluzasta, ispočetka malo sukrvičasta tečnost koja izlazi iz materice porodilja i traje tri do šest nedjelja] ona ne počinje post iz početka. Ona će napuniti šezdeset dana posta kada postane čista. Ali, žena koja iz istog razloga prekine keffaret zavjetnog posta, mora da počne postiti tri dana ispočetka. Mi moramo početi naš keffaret post u vrijeme koje se neće podudariti ni sa Ramazanom ni sa Bajramima. Ako počnemo naš keffaret post na prvi dan mjeseca Redžeba, i ako šezdeset dana nije napunjeno na zadnji dan Ša’bana, mi moramo zanijjetiti da idemo na put koji je najmanje tri dana hoda i napustiti naše mjesto gdje živimo. Na prvi dan Ramazana ćemo zanijjetimo da postimo keffaret post [Ešbah] jer putniku (musafiru) nije farz post u Ramazanu; musafiru ga je dozvoljeno kasnije naposti - na kaza.
Dobriška vas
Dobriška vas je naseljeno mjesto u sastavu općine Oplotnica, regija Podravska, Slovenija.
Ramazanski post
Keffaret za (prekinut) post
Neko ko je stalno bolestan, ili prestar, da posti šezdeset dana, on treba da jedan dan nahrani šezdeset siromaha. (Da bi to učinio) potrebno je da - u jednom danu, dadne dva puna obroka šezdesetorici gladnih ljudi. Nije potrebno da svi jedu isti dan. Također je ispravno i dnevno dati dva puna obroka jednoj osobi šezdeset dana, ili dnevno jedan pun obrok, stotinu i dvadeset dana. Ili, on može dati pola sa’ [hiljadu sedam stotina i pedeset grama] pšenice ili bražna ili jedan sa’ geršla, groždžica ili hurmi svakom od šezdeset siromaha. Također je dozvoljeno dati i ekvivalentnu vrijednost istih u hljebu, ili drugoj vrsti imovine, ili u zlatu, ili u srebru, ili u novcu - svakom od šezdeset siromaha; ili dati istu sumu - jednom siromahu - šezdeset uzastopnih dana. U knjizi Bedaji’ piše da siromasima možemo dati fulus (papirnati novac) da se nahrane umjesto da ih mi hranimo. Ako dadnemo u jednom danu, jednom siromahu, ukupnu količinu hrane za šezdeset dana dali samo mu samo za jedan dan. (Brojaće se da smo dali samo za jedan dan - prevodilac). Ako jednom nahranimo stotinu i dvadeset siromaha, moraćemo ih još jednom nahraniti. (Jer se smatra kao da smo, jednom u danu, nahranili šezdeset siromaha - prevodilac). Ako nahranimo šezdeset siromaha ujutro a onda šezdeset drugih siromaha naveče moraćemo ih još jednom nahraniti; ili ćemo nahraniti uveće one, koje smo nahranili ujutro, ili ćemo nahraniti ujutro one, koje smo nahranili uveče. Ili ćemo svakom od šezdeset sitomaha dati imovine koja je ekvivalentna jednom Sadaka-i fitru. Ako svakom od šezdeset siromaha dadnemo - za dva keffareta - duplu količinu [jednog sa’] pšenice platili smo samo jedan keffaret. [Formula za plaćanje keffareta za (prekidanje) posta je: Nahraniti dva puta, u jednom danu, šezdeset istih siromaha (fakira), ili, hraniti jednog siromaha, dva puta dnevno, šezdeset dana ,ili, hraniti jednog siromaha, jednom dnevno, stotinu i dvadeset dana - prevodilac.] Onom, ko može kupiti roba, nije dozvoljeno postiti (umjesto da kupi roba) niti je onome, ko može postiti, dozvoljeno da hrani siromahe (umjesto da posti). Ako je bolesnik, ili starac siromah, on će nahrani siromahe kada se obogati. Za keffaret moramo formalno zanijjetiti (odlučiti).
Dobriška vas
Historija
Do teritorijalne reorganizacije u Sloveniji nalazila se u sastavu stare općine Slovenska Bistrica.
Ramazanski post
Keffaret za (prekinut) post
Ko ima iman ne smije vjerovati riječima ireligioznih i prekinuti s postom. Post nam neće dati bolest. Post ojačava slabe i polira razum. Allah nam samo naređuje ono što je za nas korisno. On nam ne naređuje ništa što će nam nanijeti štetu. Oni koji imaju uzur (vjerski opravdan razlog), i ne mogu da poste, naposte kasnije - na kaza. Ali, kada ne mogu postiti, oni moraju potajno jesti. Oni koji ne poštuju post i jedu na javnim mjestima - u prisustvu muslimana, i oni koji obmanjuju postače i spriječavaju ih da poste, gube svoj iman. Grijeh je po danu držati otvorene poslove u kojima se služi hrana i piće kao što su aščince, kafeterije, kasina, bifei. Zarada koju oni zarade od onih, koji ne poste, je halal ali je habis (prljava) i štetna. Oni moraju ovakve institucije otvoriti iza iftara.
Teravija i noćni namaz
Noćni namaz je sunnet koji se može obavljati tokom čitave godine i Uzvišeni njegovo obavljanje spominje u kontekstu osobina istinskih vjernika: "Bogobojazni će, doista, u baščama i izvorima biti, uzimat će ono što im je Gospodar njihov dao, oni bjaše prije toga dobročinitelji, malo su noću spavali i u rane zore su oprost tražili." (prijevod značenja Kur`ana, Ez-Zarijat, 14. i 15. ajet.) Poslanik kaže: "U džennetu postoje sobe čija se vanjština vidi iznutra, a unutrašnjost s polja. Allah ih je pripremio za one koji hrane gladne, smireno govore, često poste i noću klanjaju dok ljudi spavaju." (Sahihul-Džami). A u ramazanu je to još pritvrđenije. Od Ebu Hurejre se prenosi da je Poslanik, volio noći ramazana provoditi u namazu pa je govorio: "Ko u ramazanu bude obavljao noćni namaz vjerujući i nadajući se nagradi biće mu oprošteni grijesi koje je počinio." Poslanik, nije imao određeno koliko bi učio u namazu, nekada bi učio kraće a nekada duže. Ponekad bi na jednom rekatu učio koliko sura el-Muzzemil, a ponekad koliko pedeset prosječnih ajeta. Govorio je "Ko bude u jednoj noći klanjao sa stotinu ajet neće biti upisan među nemarne." (Ahmed). Jedne noći je klanjao sa sedam dugih sura (od El-Bekareh do al-Enfal, 185 stranica mushafa). (Hakim) Prema tome, ukoliko čovjek klanja sam ili s nekim ko se s njime slaže, neka oduži koliko može. Ukoliko bi klanjao kao imam tada treba da oduži onoliko koliko neće biti teško vjernicima iza njega, jer Poslanik kaže: "Kada neko od vas klanja kao imam ljudima neka skrati namaz, među njima je dijete i starac, među njima je slabašan, bolestan ili neko ko žuri. Kada bude sam klanjao neka oduži koliko hoće."
Dobriška vas
Stanovništvo
Na popisu stanovništva 2011. godine, Dobriška vas je imala 69 stanovnika.
Ramazanski post
Učenje Kur`ana
Ramazan je mjesec Kur`ana, kao su ga mnogi nazvali. Džibril je dolazio Poslaniku, u ramazanu kako bi ga preslušao ono što je objavljeno od Kur`ana. Kako bi se naš kontakt s Kur`anom produbio u ovom mjesecu u džamijama se organizuju mukabele na kojima se on izučava. Posebna bitnost se treba posvetiti značenju Kur`ana. Kur'ana i izučavanje njegovih značenja je bila stalna inspiracija prvih generacija muslimana. Bejheki bilježi hadis od Ebu Hurejre koji kaže: "Kada su objavljeni ajeti: "Pa zar se ovom govoru iščuđavate i smijete se, a ne plačete". (prijevod značenja Kur`ana, En-Nedžm: 59- 60) zaplakali su stanovnici sofe (siromašni muslimani koji su živjeli u Poslanikovoj džamiji) tako da su im suze potekle niz obraze. Kada to ču Allahov poslanik, zaplaka i on sa njima pa i mi zaplakasmo sa njim. Poslanik reče:" Vatra neće pržiti onoga ko je plakao iz straha prema Allahu".
Spremanje hrane postačima
Poslanik a.s. ka`e:" Ko nahrani postača imat će nagradu kao i onaj što je postio s tim da postaču neće biti umanjena nagrada". (Ahmed, Nesai a Albani kaže da je vjerodostojan) Običaj organizovanja iftara, ne samo za siromašne već i za prijatelje, rodbinu i komšije, ima posebnu socijalnu dimenziju jer se na taj način jačaju bratske veze među muslimanima.
Udjeljivanje milostinje
Ramazan, nije samo mjesec posta, već i mjesec materijalne žrtve i materijalnog potpomaganja zajednice i društva. U jednom hadisu se kaže: "Poslanik je bio najdarežljiviji čovjek a bio je najdarežljiviji u ramazanu, tada je bio poput blagog povjetarca". ( Muttefekun alejhi) Običaj je muslimana da zekat izdvajaju upravo u ovom mjesecu. Poslanik je rekao: "Najvrednija je sadaka koja se udjeli u ramazanu". (Tirmizi) Pored zekata, sadake, organizovanja iftara u ramazanu se udjeljuje i zekat koji se daje pri kraju mjeseca posta (ar. zekatu-l-fitr, sadakatu-l-fitr ili vitri).
Zekatu-l-fitrje propisan je s ciljem da se pomognu siromašni kako ne bi bili primorani da traže milostinju na dan Bajrama. Kaže Ibn 'Abbas: "Allahov Poslanik, je propisao zekatu-l-fitr kako bi se postači očistili od pogrdnog i nepristojnog govora, i da bi se nahranila sirotinja." (hadis bilježe Ebu Davud i Ibn Madže) Zekatu-l-fitra je obavezna dužnost za svakog muslimana i muslimanku, starog i mladog, shodno hadisu kojeg prenosi Omer, u kojem se kaže: "Allahov Poslanik, je propisao zekatu-l-fitr u ramazanu u vidu jednog sa'ja (mjera od četiri pregršta) hurmi ili pšenice za svakog muslimana i muslimanku, slobodnog i roba, starog i mladog, i naredio je da se dadne prije odlaska na (Bajram) namaz." (hadis je muttefekun alejhi) Također, poželjno je dati zekatu-l-fitr za još nerođeno dijete.
Musliman je obavezan dati zekatu-l-fitr za sebe kao i za one koji su pod njegovim skrbništvom, kao što su žena, djeca, ili rođak. Nije obavezan izdvajati osim od viška svojih potreba, i potreba onih koji su pod njegovim skrbništvom. Obavezna količina zekatu-l-fitra iznosi jedan sa'a najzastupljenije namirnice u dotičnoj zemlji, poput pšenice, ječma, hurmi, suhog grožđa, ri`e, kukuruza i sl., a jedan sa'a iznosi pribli`no 2,176 kg. Po mišljenju većine učenjaka dozvoljeno davati zekatu-l-fitr u novcu u visini vrijednosti jednodnevne ishrane za jednu osobu. Rijaset IZ svake godine proračuna prosječnu vrijednost sadakutu-l-fitra. Dozvoljeno je izdvojiti zekatu-l-fitr na dan ili dva dana prije Bajrama, međutim bolje je da se daje od poslije sabaha na dan Bajrama, a prije nego se klanja Bajram-namaz, zato što je to bila praksa Poslanika, sallallahu alejhi ve sellem. Također, nije dozvoljeno da se kasni nakon Bajram-namaza, jer se u tom slučaju smatra običnom sadakom a čovjek biva grešan zbog kašnjenja. Zekatu-l-fitr se daje siromasima i onima kojima je potrebna pomoć.
Reference
<references group="Izjava"/> <references group="Knjiga"/> <references group="Kur'an"/> <references group="Hadis"/>
Ljeto
mini|desno|Jedno bosansko ljeto: Buško jezero kod Livna Ljeto je najtoplije od sva četiri godišnja doba na području umjerene i arktičke klime, zavisno o kojem je dijelu zemaljske kugle riječ. Meteorolozi razlikuju sjeverno i južno ljeto; tzv. sjeverno ljeto na sjevernoj polutki poklapa se s dolaskom tzv. južne zime na južnoj polutki. Službeni početak ljeta je 22. juni svake godine, a traje do jesenske ravnodnevnice 21. septembra. U ljetne se mjesece ubrajaju: juni, juli i august, te djelimice septembar. Bosanska ljeta su mahom duga, sunčana i stabilna, s temperaturom između 25 i 30 stepeni Celzijusa.
Enver Hoxha
Enver Hoxha (Hodža) (Gjirokastër, 16. oktobar 1908 – Tirana, 11. april 1985) bio je albanski političar, prvi sekretar Komunističke partije Albanije i bivši premijer.
Biografija
Počeo je 1930. studirati na univerzitetu u Montpellieru, ali je brzo odustao. Od 1934. do 1936. radio je u albanskoj ambasadi u Briselu. Neko vrijeme radio je kao učitelj, ali kad se odbio učlaniti u Albansku fašističku stranku, otpušten je.
Izgubivši posao učitelja, otvorio je prodavnicu duhana u Tirani. Uskoro su se tamo počeli skupljati pripadnici male grupe komunista. Za vrijeme invazije Mussolinijeve Italije na Albaniju, borio se protiv okupatora. Osnovao je Albansku komunističku partiju. Bio je njen glavni sekretar.
"Pretvorio" je Albaniju iz polufeudalne u industrijsku zemlju. Oduzimao je zemlju bogatim veleposjednicima, provodivši kolektivizaciju. Također je žestoko napadao Crkvu. Plijenio je džamije, crkve, samostane i svetišta, prenamjenivši ih u štale, skladišta ili kina. Djeci se nisu smjela davati vjerska imena. Svako onaj uhvaćen sa Kuranom, Biblijom, ikonama ili bilo čime drugim religioznog karaktera suočio se sa dugotrajnim zatvorskim kaznama. Političkih protivnika rješavao se ubistvima, tjeravši ih da emigriraju, ili ih je zatvarao u radne logore. Svaki treći Albanac iskusio je patnje od strane režima. Albanija je istupila iz Varšavskog pakta zbog intervencije na Čehoslovačku.
Povlastice su imali samo aparatčici ili visoki dužnosnici režima. 1981. povukao se u polu-penziju, te je umro 1985. u 77. godini.
NGC 6352
NGC 6352 (također poznat kao ESO 228-SC3) je kuglasto zvjezdano jato i nalazi se u sazviježđu Oltar. Prvo otkriće je napravio James Dunlop 14. maja 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nova godina
mini|300px|Vatromet u [[Sydneyu za Novu godinu]]
Nova godina je događaj koji se dešava za prvi dan u godini.
Najčešće se odnosi na Novu godinu po gregorijanskom kalendaru i prvi dan pada na 1. januar. Doček nove godine na tzv. staru godinu, 31. decembar (zadnji dan u godini) slavi se širom svijeta. Često se po većim gradskim trgovima slavi vatrometom, pjevanjem i plesom. Zadnjih se deset sekundi odbrojava do ponoći.
Postoji još nekoliko Novih godina kao npr. vijetnamska, kineska, islamska, iranska, japanska, jevrejska, tamilska, nova godina po julijanskom kalendaru (14. januar), i druge.
Mikrognatija
Mikrognatizam je stanje u kojem je donja vilica premala. Ponekad se naziva i mandibulska hipoplazija. Uočava se kod novorođenčadi, ali obično se sama koriguje tokom rasta, zbog povećanja čeljusti. To može biti uzrok abnormalnog poravnanja zuba i u teškim slučajevima može ometati hranjenje. Također, i kod odraslih i djece, može otežati intubaciju, bilo tokom anestezije ili u hitnim situacijama. right|thumb|Mikrognatija: [[Pitt–Rogers–Danksov sindrom, PRDS]]
Uzroci
Iako nije uvijek patološka, može se pojaviti kao urođeni defekt u više sindroma uključujući:
Dijagnoza
Može se otkriti golim okom, kao i rentgenskim posmatranjem zuba, vilica i lobanja.
Tretmani
Mikrognatija se može liječiti operacijom, orthodontic braces, i modificiranim metodima ishrane. Rano otkrivanje problema i praćenje kako problemi rastu mogu pomoći u boljem razumijevanju i pronalaženju najefikasnijeg postupka liječenja.
Temza
Temza (engl. River Thames [temz]) je rijeka u južnoj Engleskoj, koja protiče kroz London. Druga je po dužini rijeka u Velikoj Britaniji, nakon rijeke Severn. Duga je 346 km.
I pored toga što je uveliko poznata te ima relativno veliku dužinu toka, ne može se ubrojati u najveće evropske rijeke. Pored toga, protičući kroz London, teće veoma sporo te, u poređenu sa drugim evropskim rijekama ima relativno mali protok od oko 66 m3/s što je gotovo 3 puta manje od prosjeka rijeke Bosne.
Zanimljivo je da u kanadskoj provinciji Ontario postoji rijeka s istim imenom, a na njoj se također nalazi gradić s imenom London.
U prošlosti, Temza je često plavila okolna područja, a od 1980 u Woolwich Reachu napravljena je najveća brana protiv poplava na svijetu. Poplave Temze su uzrokovane promjenama plime i oseke. Nakon katastrofalne poplave 1953 poginulo je preko 3000 osoba. Preko Temze izgrađeno je mnogo mostova, od kojih je najpoznatiji londonski Tower Bridge.
Dežno pri Makolah
Dežno pri Makolah je naseljeno mjesto u sastavu općine Makole, regija Podravska, Slovenija.
Historija
Do teritorijalne reorganizacije u Sloveniji nalazilo se u sastavu stare općine Slovenska Bistrica.
Stanovništvo
Na popisu stanovništva 2011. godine, Dežno pri Makolah je imalo 85 stanovnika.
Napomena: ''Do 1953. iskazivano pod imenom Dežno. U 2017. izvršena je manja razmjena teritorija između naselja Dežno pri Makolah, Stari Grad i Varoš.''
Mac Taylor
Detektiv Mac Taylor glavni je lik američke kriminalističke TV-serije CSI: NY. Tumači ga Gary Sinise. Uloga je prvo bila ponuđena Andyju Garciji, a lik se trebao zvati Rick Calucci. Međutim, Garcia je odbio ulogu, a zatim i Ray Liotta, koji je kasnije prihvatio glavnu ulogu u drugoj CBS-ovoj seriji Smith, od koje su snimljene samo 3 epizode.
Mac Taylor ima isto prezime kao i drugi lik po kojem je Sinise najpoznatiji - poručnik Dan Taylor iz filma Forrest Gump.
U epizodi Fare Game iz 2. sezone jedan čovjek i njegova kćerka recitiraju rečenice iz Steinbeckove knjige O miševima i ljudima (koje izgovaraju George Milton i Lennie Small). Mac im prilazi i govori: "Možda nas ona obojicu pretekne za ulogu". Sinise je 1992. glumio Miltona u filmskoj verziji ove knjige, koju je i režirao.
Pozadina
Mac je u seriji šef CSI-tima policije New Yorka. Njegov otac služio je kao vojnik u američkoj vojsci. U epizodi Yahrzeit iz 5. sezone saznajemo da je Macov otac, vojnik prve klase McKenna Boyd Taylor, učestvovao u oslobađanju koncentracionog logora Buchenwald. Jedan od preživjelih prepričao je kako mu je stariji Taylor vratio dostojanstvo i čak ponudio svoju čokoladicu. Porijeklom iz Chicaga, Mac se preselio u New York nakon što je časno otpušten iz marinaca, gdje je bio dosegao čin majora (na to ukazuju zlatni listovi hrasta na njegovoj kragni u epizodi Blacklist iz 6. sezone). Međutim, u epizodi Charge of this Post (2. sezona) prikazano je da Mac ima čin narednika. Mac sada smatra New York svojim domom i jednom je kolegi rekao da rade za najbolji grad u najboljoj državi na svijetu. Kroz seriju je Mac pokazao da će po svaku cijenu štititi 3 stvari: čast svoje zemlje (kroz svoju vojnu službu), sigurnost svoga grada (kroz svoj rad u CSI-timu) i integritet svog krim-laboratorija (kroz odluku da otpusti Aiden Burn početkom 2. sezone).
Mac vjeruje u slijeđenje dokaza, a ne u vjerovanje intuiciji. On posmatra mjesto zločina (a često i svijet) s Venezianovom teorijom kvantne fizike na umu: Sve je povezano. U Macovom umu, ako on i njegov tim samo uspiju shvatiti ili otkriti te veze, tada mogu riješiti i slučaj.
Ranije godine
Macov otac umro je od raka pluća, a posljednjih 8 mjeseci života proveo je u krevetu, na cijevi za hranjenje. Kao posljedica toga Mac je počeo jako vjerovati u čovjekovo pravo na dostojanstvenu smrt. Ipak, kad ga je otac preklinjao da ga isključi s aparata, Mac to nije mogao učiniti (epizoda And Here's to You, Mrs. Azrael).
Macova supruga bila je Claire Conrad. Nisu imali djece, iako je Claire imala dijete iz prethodne veze, davno prije no što je upoznala Maca, ali ga je odmah dala na usvajanje. Mac ju je jednom opisao ovako: visoka 167 cm, atletska građa, svijetlosmeđa kosa i velike plave oči (Consequences). Claire je poginula u napadima 11. septembra i njena smrt muči Maca do današnjeg dana, uzrokujući mu hroničnu nesanicu. Nakon njene smrti Mac se riješio svega što ga je podsjećalo na nju, osim fotografija i lopte za plažu koju je napuhala, govoreći: "Njen dah je još unutra" (Blink). Njeno tijelo nikad nije pronađeno u ruševinama Svjetskog trgovačkog centra (WTC-a) (Some Buried Bones).
Vojna služba
Mac je jednom rekao da je želio služiti svojoj zemlji više od bilo čega na svijetu. Čak i kao dječak radije se pretvarao da je vojnik nego neki superjunak. Služio je u marincima kao poručnik u 1. bataljonu 8. regimente (danas poznatom kao "Bejrutski bataljon") i bio ranjen tokom samoubilačkog bombaškog napada na međunarodne vojne snage (američke i francuske) u Bejrutu 1983, iz kojeg još nosi veliki ožiljak na prsima. Jedan mladi marinac umro je na Macovim rukama od posljedica te eksplozije (Charge of this Post i People With Money). Sjećanje na to teško ga pogađa, naročito u epizodi Charge of this Post, u kojoj jedva uspijeva spasiti život prijatelja i kolege Dona Flacka, nakon što eksplodira bomba u zgradi u kojoj su se nalazili. 1. bataljon učestvovao je i u operacijama Pustinjski štit i Pustinjska oluja u Zaljevskom ratu. Prema navedenoj epizodi, Mac je otpušten u martu 1992, tako da je vjerovatno služio i u ovim operacijama u nekoj mjeri, ali dosad nije bilo spomena o njima.
Zahvaljujući obuci u marincima, Mac dobro poznaje tehnike (samo)odbrane bez oružja (epizoda Heroes) i izgleda da posjeduje lično znanje o raznim vrstama oružja, od lúkova (Stuck on You) preko oružja s Dalekog istoka (Corporate Warriors) do modernih pušaka, pištolja i noževa. Njemu vrsta oružja korištenog u zločinu otkriva onoliko koliko i sve drugo na mjestu zločina.
Mac jako poštuje pripadnike vojnih snaga, dižući ih čak i na veći stepen. On vojničku uniformu smatra "značkom časti" i njegovo gnušanje prema ubici u epizodi Officer Blue time je još dublje zato što ubica ima vojničku prošlost; to što je bivši član vojnih snaga koristio svoje vojno znanje da uzima živote umjesto da ih štiti očito ga jako pogađa. Kao što je Flack jednom rekao: "Jednom marinac, uvijek marinac" (Heroes). U istoj epizodi ispostavilo se da je žrtva tog ubice marinac koji se nedavno vratio iz Iraka i koji je pokušavao vratiti ručni sat svog mrtvog saborca njegovoj zaručnici. Mac preuzima na sebe da dovrši zadatak mladog vojnika, što mu je i uspjelo.
Osobnost i odnosi s drugim likovima
Iako je Mac većinom tmuran i ozbiljan, on ipak ima i vedriju stranu; u epizodi Grand Murder at Central Station našalio se sa Hawkesom rekavši mu da je zabranjeno jesti u laboratoriju (Hawkes je tad upravo jeo sendvič), a Lindsay je otkrila da Mac svira i bas-gitaru u jazz-klubu kad nije na dužnosti (Stuck On You). U epizodi Times Up ponovo ga vidimo da svira, nakon što je dobio oproštajno pismo od Peyton.
S ostalima iz njujorške policije
Danny je razvio duboko povjerenje prema Macu u narednim mjesecima; Mac je bez ikakvog ograđivanja bio uz njega u epizodi Run Silent, Run Deep, govoreći mu: "Vjerujem ti". Danny se upravo pred Macom slama i otvara dušu nakon što mu je brat Louie pretučen i pao u komu, što je znak da smatra Maca istinskim prijateljem. Međutim, Danny je bio posljednji koji je saznao za vezu između Maca i Peyton (Heart of Glass). U epizodi Greater Good Mac prihvaća ponudu Dannyja i Lindsay da bude kum njihovoj tek rođenoj kćerci.
U 3. sezoni otkriveno je da je Mac u vezi s dr. Peyton Driscoll, patologinjom. Ta veza nije bila lahka: njegovo insistiranje da vezu drže u tajnosti od ostatka tima sukobljavalo se s njenom željom da budu manje tajnoviti u tom pogledu. Naročito napet trenutak desio se u epizodi Raising Shane kada je tokom rasprave o stanju njihove veze Mac slučajno nazove "Claire", što je uzrokovalo da ona ode od njega (to je donekle ironično, budući da ulogu Peyton tumači Claire Forlani). Pomirili su se uz zagrljaj u laboratoriju u narednoj epizodi (Silent Night). Nakon još 3-4 epizode Mac i Peyton evidentno više nisu krili vezu i niko od radnih kolega nije imao nikakvih ograda prema tome. U epizodi Snow Day Peyton je pozvala Maca da ide s njom u London, gdje ona treba prisustvovati jednoj konferenciji patologa. Željela je da Mac iskoristi 10 dana od ukupno 7 sedmica odmora koje je vremenom nakupio. Mac ispočetka nije bio siguran želi li ići, ali nakon događaja u toj epizodi obavještava ostatak ekipe da ide u Englesku s Peyton. Međutim, na početku 4. sezone vraća se u New York bez nje, a na kraju 4. epizode (Times Up) dobija njeno pismo u kojem kaže da je odlučila ostati s porodicom u Londonu i da veza na daljinu nikad ne bi uspjela jer "koliko god možda bliski bili, uvijek bi okean bio između nas".
Macov odnos sa Hawkesom prijateljski je u prve 2 sezone. Međutim, u epizodi Murder Sings the Blues iz 3. sezone Hawkes pokušava osigurati da ostane na slučaju tako što nije otkrio Macu da je povezan s jednom žrtvom; međutim, Mac se osjeća izdanim nakon što mu Peyton omaškom otkrije Hawkesovu tajnu, pa mu on očita bukvicu pred cijelim timom i udalji ga sa slučaja. Pomirili su se 2 epizode poslije (Here's to you, Mrs Azrael) kad se Mac povjeri Hawkesu o posljednjim mjesecima života Macovog oca, punim agonije. Kad Hawkes bude krivo optužen u slučaju pljačke i ubistva, Mac stavlja karijeru na kocku kako bi pomogao svom prijatelju, zaključavši se s njim u sobu za ispitivanje da ga ispita, iako je cijeli njegov tim bio maknut sa slučaja (Raising Shane).
Mac i Flack dijele duboko međusobno poštovanje i prijateljstvo, unatoč njihovim vrlo različitim temperamentima. Ovo povjerenje postaje zategnuto kad Mac otkrije da je jedan od Flackovih detektiva korumpiran. Mac traži Flackovu bilježnicu da utvrdi ko je krivac. Iako nije želio vjerovati da je jedan od njegovih ljudi korumpiran, Flack na kraju popušta i predaje bilježnicu Macu (Consequences). Njihov odnos ostaje napet u naredne 2 epizode sve dok nisu otvoreno raspravili o toj stvari (Sweet 16). Kad se Mac zaključa s Hawkesom u sobi za ispitivanje kako bi neometan razgovarao s njim, Flack ga brani pred detektivom koji je vodio slučaj, govoreći mu da bi oni učinili istu stvar jedan za drugog (Raising Shane). Mac i Flack ponovo su nakratko bili u sukobu kad je iz zatvora pušten serijski ubica zbog hapšenja spomenutog korumpiranog detektiva, ali oni brzo ostavljaju na stranu različite stavove kako bi zajedno uhvatili ubicu i zatvorili ga zauvijek (Past Imperfect).
Izvan laboratorija
U prvoj polovini 3. sezone Mac je upoznao Reeda Garretta, ono dijete koje je Claire dala na usvajanje. Upoznali su se kad ga je Mac uhvatio kako prati Stellu, za koju je Reed pogrešno vjerovao da mu je majka. Mac mu je dao svoju vizitkartu i pitao ga da mu pruži priliku da ga upozna, ali ga je Reed u početku odbio. Unatoč Reedovom oklijevanju da ostane u kontaktu s Macom, Mac ipak uspijeva doprijeti do njega. Na Dan zahvalnosti Mac posjećuje Reeda u kući njegovih udomitelja i daje mu Claireine fotografije. Kasnije se Reed okreće Macu nakon što bude brutalno pretučen zbog članka koji je napisao za fakultetske novine (Some Buried Bones).
Tokom 4. sezone Reed je postao bloger i ima veoma uspješnu kolumnu. Posjećuje Maca i često ga zove, želeći posljednju ekskluzivnu vijest u vezi s taksistom-ubicom. Mac mu odbija dati informaciju koja nije (službeno) objavljena, ali mu obećava da će dobiti prvu novost kad to bude adekvatno. Na kraju epizode Like Water For Murder Mac dozvoljava Reedu da dođe na najnovije mjesto zločina taksista-ubice.
U epizodi Taxi Mac postaje uzrujan kad sazna da Reed ima izvor informacija koji je blizak ovom ubici i da ga ne želi otkriti. Kad Mac ode da porazgovara s njim o tom izvoru, nalazi Reedov ruksak u hodniku njegovog stana i ključeve koji su još uvijek bili u bravi. Nazad u laboratoriju, Mac shvaća da je Reeda oteo upravo njegov izvor informacija - lično taksist-ubica. Mac je jako zabrinut za život svog pastorka. Ubica je oteo Reeda s namjerom da Reed na svom blogu iznese ubicine stavove. Međutim, Reed je u te poruke lukavo ubacio tragove koji su Macu i timu omogućili da lociraju ubicu i Reeda, kojeg je ubica u međuvremenu ranio nožem, pokušavši mu prerezati vrat. Mac ostaje s Reedom u bolnici i nakon što prethodno uhvati ubicu i nakon što Reeda puste iz bolnice, odvodi ga kući baš u taksiju.
Na dužnosti
Mac drži hrpu neriješenih slučajeva u uglu radnog stola. Dosje silovatelja i Aideninog ubice D. J. Pratta stajao je tu izvjesno vrijeme sve dok CSI-tim nije zaključio slučaj, uz Aideninu posthumnu pomoć (Grand Murder At Central Station, Heroes). Mac kaže da je hrpa nekad bila veća, što mu pomaže da vrednuje svoje osjećaje o tome što je kriminalist. On obično žrtvuje slobodne dane kad rješava neki zaboravljeni ili hitni slučaj (Heart of Glass). U epizodi Greater Good Flack je komentirao da je "Mac bio klinac koji je uradio sva ona bonus-pitanja i zbog koga smo svi mi ispadali loši", nakon što je vidio da Mac radi na slobodan dan. U prvoj epizodi serije (Blink) Stella je izrazila zabrinutost za Maca kad je saznala da je preskočio slobodne sate i "uronio" direktno u novi slučaj ubistva.
Kad Horatio Caine dođe iz Miamija u New York u potjeri za osumnjičenikom za ubistvo, Mac i njegov tim pomažu mu da otkrije pravog ubicu i da ga uhapsi (epizoda CSI: Miamija MIA/NYC NonStop). Mac kasnije odlazi u Miami da pomogne Horatiu da uhapsi Henryja Dariusa, ubicu u bijegu, koji se na kraju ponovo vraća u New York. Zajedničkim radom detektivi uspijevaju konačno uloviti Dariusa i izručiti ga Floridi (epizoda CSI: Miamija Felony Flight i epizoda CSI: NY Manhattan Manhunt).
U finalu 2. sezone (Charge of this Post) Mac i Flack umalo su stradali kad je eksplodirala bomba u zgradi koju su pokušavali evakuirati. Iako je i sam ranjen u vrat, Mac je uspio stabilizirati kritično ranjenog Flacka dovoljno dugo dok stigne hitna pomoć, zahvaljujući traumatičnom iskustvu iz Bejruta (vidi poglavlje "Vojna služba" iznad). Mac i tim otkrili su da je bombaš szihofrenični čovjek koji je želio biti marinac i da je to uradio kako bi dokazao da je grad ranjiv na terorističke napade. Igrajući na kartu bombaševe svijesti o vojničkoj dužnosti i poslušnosti, Mac ga uspijeva navesti da se preda. Kasnije je Mac privatno rekao Stelli da su bombaševe metode bile skroz pogrešne, ali da nije mogao naći argument protiv principa zaštite svog grada i države. Nakon razrješenja ove krize, Mac i ostali članovi tima u smjenama ostaju uz Flacka u bolnici sve do njegovog oporavka.
Mac i Flack također su bili ključni u privođenju kraju jedne talačke situacije u kojoj je gluhi mladić držao svoju nedavno rođenu kćerku i ubijenu majku njegove djevojke u njihovom automobilu. Dok je Mac razgovarao s mladićem, Flack se prišuljao s druge strane automobila i izvukao bebu kroz vozačev prozor. Čim je beba bila na sigurnom, Mac je uspio bezbjedno razoružati mladića (niko nije bio povrijeđen) i vratiti bebu na staranje njenom zahvalnom djedu i baki (Silent Night).
Jedna od Macovih najtežih situacija na poslu bila je kad je otkrio Aidenino upitno ponašanje (Grand Murder At Central Station). Aiden je bila u žestokom iskušenju da petlja s dokazima kako bi "prišila" krivicu D. J. Prattu, osumnjičeniku za silovanje čija ga je žrtva odlučila tužiti nakon što ju je silovao drugi put (žrtva nije htjela podići optužnicu nakon prvog silovanja). Iako Aiden na kraju nije podmetnula dokaz, skinula je s njega pečatnu traku, pa je Mac, insistirajući na očuvanju integriteta krim-laboratorije, osjećao da mu je jedina opcija da je otpusti. Ipak, dao joj je obećanje da će silovatelja privesti pred lice pravde, obećanje koje je i ispunio (uz Aideninu posthumnu pomoć, tužno ironično) u epizodi Heroes.
Tokom putovanja u Englesku izgledalo je da Maca uhodi nepoznata osoba ili više njih; počeo je dobijati anonimne telefonske pozive (od kojih su većina bili tihi, a neki su došli u vidu kratkih poruka) s broja s ekstenzijom "333" u 3.33. ujutro; pozivi su se nastavili i nakon Macovog povratka u New York. Izgledalo je da ko god stoji iza tih poziva poznaje Maca lično, jer su pozivi nastavili stizati i kad je Mac prešao u drugi hotel i promijenio broj telefona. Tokom epizode One Wedding and A Funeral Mac otkriva da ga "333-pozivač" prati već neko vrijeme, a na kraju dobija 3-D slagalicu zgrade u kojoj je Mac radio na svom prvom slučaju, što ga je odvelo do zgrade na kojoj se zaručio s Claire. Ondje pronalazi još jednu slagalicu s kamenčićem koji ga upućuje na zgradu u Chicagu. Mac je, također, testirao dijelove slagalice i krvavu majicu koju mu je neko stavio u prtljagu u Londonu i otkrio da je autor slagalice brat vlasnika majice. Mac odlazi u Chicago, u zgradu iz slagalice. Epizoda završava scenom u kojoj mu "333-pozivač" govori: "Kakav je osjećaj ponovo biti kod kuće, detektive Taylor?"
U epizodi The Thing About Heroes Mac nastavlja istragu u Chicagu i slijedi tragove koji ga odvode do tijela obješenog na nekorištenom spratu u zgradi "Chicago Tribunea". Na zidu pronalazi zagonetku ispisanu u vidu igre "vješala", čije su rješenje činila slova koja su nedostajala (A, C, D, O, R, W; rješenje: coward = kukavica, strašljivac). Za leš se ispostavi da pripada Bobbyju Tooleu, koji je umro prije 30 godina. Mac pronalazi bivšeg prijatelja Jimmyja i pita ga je li on uhoda i je li to zbog smrti njegovog brata Willa. Mac ima dokaz da je krvava majica Willova i govori mu da su samo njih dvojica znali da je Bobby ubio Willa i da su oni ubili Bobbyja. Jimmy se naljutio na samu tu ideju i zbog toga što se Mac ponašao kao da je pun moći nakon što je očito iznevjerio Willa te davne noći. Jimmy govori Macu da Mac nema pojma kako je gledati oca u suzama kako laže njegovom mlađem bratu Andyju o Willovoj smrti. Jimmy zatim odlazi. Mac se okrene i ugleda Flacka, kojeg su poslali da pomogne Macu da brzo završi stvari jer je Macov tim u međuvremenu bio napadnut, a Sinclair je stalno dobijao ljutite pozive od čikaške policije u vezi s Macovim radom. Mac tada ispriča Flacku pozadinu svega: kad im je bilo 14 godina, on i Jimmy družili su se s dvije godine starijim Willom i radili dostave za čovjeka po imenu Sal Marchetti. Jedne noći odnijeli su novac Bobbyju, ali se on uzrujao jer je dio novca nedostajao. Počeo je tući Willa. Jimmy je zgrabio Bobbyjevu pušku, ali je pogođen, pa ju je ispustio. Zatim je povikao Macu da je on uzme, što je Mac i uradio, ali nije imao snage povući okidač. Jimmy je zgrabio pušku od Maca i ubio Bobbyja. Zatim su odveli Willa u bolnicu, gdje je on podlegao, a oni su rekli policiji da su opljačkani, ali da nisu vidjeli ko ih je napao. Zatim su rekli Salu šta se desilo, a on im je rekao da će pomoći da se sakriju dokazi.
Nikad više nisu razgovarali o tome šta se desilo. Flack je rekao Macku da je to bilo u samoodbrani, ali je Mac istakao da su bili premladi da znaju razliku. Mac je uporedio DNK s opuška cigarete koju je Jimmy bacio dok su razgovarali o slagalicama i DNK s krvave majice, ali nije našao podudaranje, što je značilo da je Andy taj koji je umiješan u cijelu priču. To je zbunilo Maca jer Andy nije bio prisutan te kobne noći. Stella ponovo provjerava dokaze i otkriva nešto čudno: nekorišteni dijelovi slagalica zgradâ iz Chicaga imaju na sebi plavu oznaku, a oni iz New Yorka zelenu. Kad joj je ostao jedan dio njujorške slagalice u uredu Drewa Bedforda, vratila se po njega, ali je zapravo našla dio iz čikaške slagalice, sa čim Stella još nije mogla doći u kontakt. Ispostavilo se da je Drew (Andrew) zapravo Andy i da se pokušavao udvarati Stelli kako bi preko nje došao do Maca. Mac i Flack hitno se vraćaju u New York kako bi mogli pomoći u Andyjevom hapšenju. Međutim, tokom čišćenja ureda Andy udara Maca u glavu i odvlači ga u tajni tunel. CSI-tim hitno se vraća u laboratorij gdje otkrivaju da je na MP3-playeru, koji je modificiran tako da se njime može kontrolirati voz podzemne željeznice (u kojem se nešto ranije desilo ubistvo), ostavljena jedna pjesma. Pjesma je bila "Train to Nowhere", a njen redni broj 6. To je ekipu uputilo na jednu napuštenu stanicu podzemne željeznice. Oni shvataju da su tragovi koje Andy ostavlja zapravo zamka, ali pošto je Macov život u opasnosti, moraju nešto pokušati. Flack govori da je očekivao ovo i da je ponio "osiguranje".
Flack prilazi Macu i podsjeća ga da su u ovakvim situacijama trenirani da ubiju, a ne da rane žrtvu u ruku. "Ne danas", kaže Mac. "Već su izgubili dosta, previše."
U kasnijoj epizodi The Triangle Lindsay i Danny obavještavaju Maca da očekuju prinovu. Umjesto da to primi loše (veze između radnih kolega većinom su ili nedozvoljene ili pod velikim pritiskom), Mac ih oboje zagrli s radošću. Kad je Lindsay kasnije rodila djevojčicu, kojoj su dali ime Lucy, Mac i Stella zamoljeni su da budu njeni kumovi. Mac istog trena i s uživanjem prihvata ponudu.
Nermina Omerbegović
Nermina Omerbegović, rođena 1964. u Sarajevu, je bosanskohercegovačka novinarka i pjesnikinja. Radi kao novinarka u Federalnoj novinskoj agenciji BiH (FENA BiH) te kao saradnica za kulturu dnevnog lista Oslobođenje.
Poeziju i književnu kritiku objavljivala je u listovima i časopisima Balcanis, ProFemina, LeteR International, Život, Lica, Apokalipsa, Plima i Secesija. Pjesme su joj prevođene na poljski, njemački i engleski jezik. Do sad je objavila zbirke poezije "Odrastanja" (Društvo pisaca BiH, 1996) i "Prizivanje dodira" (Synopsis, 2006).
Jonas Quinn
mini|desno|250px|Corin Nemec kao Jonas Quinn u seriji Stargate SG-1 Jonas Quinn je fiktivni lik iz naučno fantastičnog filma Stargate i serije iz iste franšize Stargate SG-1. Pojavljuje se u šestoj sezoni. Quinn je čovjek, porijeklom sa planete Langara. On zamijenjuje Daniela Jacksona u SG-1 timu nakon Danielovog uzdignuća. U početku Jack O'Neill je bio protiv toga da se Jonas pridruži timu i insistirao je da SG-1 tim ostane sastavljen od tri člana. Međutim suočen sa izborom između ruskog vojnika i Quinna odlučuje da Jonas postane četvrti član tima.
Édouard Manet
Édouard Manet (23. januar 1832. godine - 30. april 1883. godine) je bio francuski slikar. Bio je jedan od prvih umjetnika 19. stoljeća koji je slikao moderni život i ključna figura u prelasku sa Realizma na Impresionizam.
Njegova rana remek djela, Doručak na travi (Le déjeuner sur l'herbe) i Olimpija, su izazvali veliku kontroverzu i bili su inspiracija mladim slikarima koji su kasnije pokrenuli impresionistički pokret. Danas se ova dva djela smatraju predstavnicima akvarel slikarstva, koje označavaju nastanak moderne umjetnosti.
QBasic
QBasic (skraćenica od QuickBasic, puni naziv Basica je Beginner's All-purpose Simbolic Instruction Code) jest integrisano razvojno okruženje i interpreter za više vrsta BASIC dijelekata koji su temeljeni na QuickBASIC-u. QBasic je strukturirani programski jezik koji podržava podrutine, a u novim verzijama i debugger.
Komande u QBasicu
desno|mini|Primjer programiranja u QBasicu Osnovne komande u QBasicu;
Godišnje doba
mini|desno|300px|Osvjetljenje Zemlje tokom godine Godišnje doba je period od oko tri mjeseca, koji se svake godini ponavlja u ravnomjernom ritmu. Svako godišnje doba karakterišu posebne klimatske odlike, koje zavise od položaja zemlje naspram suncu, odnosno od položaja sunca na nebeskom svodu. Tradicionalna je podjela na četiri godišnja doba: proljeće (mart, april, maj), ljeto (juni, juli, august), jesen (septembar, oktobar, novembar), zima (decembar, januar, februar). Stari Kinezi poznavali su i peto godišnje doba, tzv. kasno ljeto, prijelazni period između vrelog ljeta i rane jeseni, smješten u dane kasnog augusta i ranog septembra.
Dragan Šutanovac
mini|Dragan Šutanovac 2009 Dragan Šutanovac (rođen 1968. godine u Beogradu) je srbijanski političar i sadašnji ministar odbrane Srbije. Završio je mašinski fakultet Univerziteta u Beogradu, a posebno se specijalizirao u oblasti bezbjednosti na kursevima u inostranstvu. Jedno vrijeme bio je i predsjednik Odbora za bezbjednost Skupštine Srbije.
Dana 15. maja 2007. godine, izabran je za ministra odbrane Srbije kao ministar iz redova Demokratske stranke.
Stadion "Ernst Happel"
290px|mini|desno|Stadion "Ernst Happel" Stadion "Ernst Happel" (do 1992. poznat kao Praterstadion ili Bečki stadion) u Beču najveći je nogometni stadion u Austriji.
Ima kapacitet od 50.865 gledalaca i ubraja se u kategoriju stadiona s 5 zvjezdica. Na njemu austrijska nogometna reprezentacija igra svoje domaće utakmice, a bečki klubovi svoje utakmice u evropskim takmičenjima. U sklopu Evropskog prvenstva u nogometu 2008. ovdje je odigrano 7 utakmica, između ostalih, i finale ovog takmičenja.
Stadion je u vlasništvu grada Beča.
Na ovom stadionu koncerte su održali mnogobrojni muzičari, između ostalih, Rolling Stones, David Bowie, Michael Jackson, Pink Floyd, U2, Tina Turner, Elton John, Guns N' Roses, Eros Ramazzotti, Bruce Springsteen i mnogi drugi.
Asterija
Asterija (starogrčki: Ἀστερία ili Ἀστερίη, znači zvijezda, zvjezdana) je u grčkoj mitologiji kćerka titana Keja i Febe i sestra Lete. Prema Hesiodu, s titanom Perzejem je imala jedno dijete, kćer Hekatu, boginju vještičarenja. Drugi autori su Asteriju učinili majkom četvrtog Herakla i Hekate sa Zeusom.
Mitologija
Asterija se udala za Perzeja, svog prvog rođaka i rodila njihovo jedino dijete Hekatu. U jednom izvještaju koji se pripisuje Muzaju, Asterija je majka Hekate ne sa Perzejem, već sa Zeusom. Očigledno se pridružila drugim bogovima tokom Gigantomahije, kao što je na frizu Gigantomahije na Pergamonskom oltaru, Asterija se vidi kako se bori protiv divova pored svoje majke Febe.
Asterija je bila stanovnica Olimpa i kao i njena sestra Leta bila je voljena od strane Zevsa. Nakon što je Zeus oplodio Letu, njegovu pažnju je zatim privukla njena sestra Asterija. Da bi pobjegla od ljubavnog napretka boga, koji ju je u obliku orla progonio, preobrazila se u prepelicu (ortux) i bacila se u Egejsko more. Tamo se Asterija preobrazila u ostrvo Asteriju (ostrvo koje je palo s neba kao zvijezda) ili „ostrvo prepelica“ Ortigiju. Ovo se zatim poistovjetilo sa ostrvom Delos, koje je bilo jedino mjesto na zemlji koje je dalo utočište odbegloj Leti kada ju je, trudnu sa Zeusovom decom, progonila osvetoljubiva Hera. Prema Higinu, Letu je sjeverni vetar Boreja po komandi Zeusa odneo na plutajuće ostrvo, u vrijeme kada ju je Piton jurio i tamo držeći se masline, rodila je Apolona i Artemidu.
Hera, uprkos tome što je bila bijesna što joj je Asterija prkosila i dozvolila Leti da rodi djecu iz Zeusove veze, nije naudila Asteriji, iz poštovanja prema njoj što nije spavala sa Zeusom kada ju je jurio i umjesto što je umjesto njega preferirala more, čime dodatno nije okaljala Herin brak. Asterijina moć da se odupre Herinim pretnjama izgleda potiče od njenog porjekla kao kćerke dva titana.
Drugačiju verziju dodao je pjesnik Non koji je ispričao da je, nakon što je Asteriju proganjao Zeus, ali se pretvorila u prepelicu i skočila u more, Posejdon umjesto toga krenuo u poteru. U ludilu svoje strasti lovio je čednu boginju tamo ovamo po moru, jašući nemirno pred promjenjivim vjetrom i tako se ona preobrazila u pusto ostrvo Delos uz pomoć svog nećaka Apolona koji ju je ukorijenio nepomično u valove.
Element Asterije koja bježi od Zeusa kao porijeklo Delosa vjerovatno je uveo Kalimah, kao u Homerovoj himni Apolonu, ništa u razgovoru između Lete i Delosa ne ukazuje na takvu prošlost Delosa, a kamoli da su sestre. Poput Himne, međutim, Kalimah ne aludira na srodstvo između Lete i Asterije, za razliku od Hesioda, koji je zapisao da su sestre, ali nije rekao da je Delosa potekao od Asterije. Asterija kao Delos poznata je već od Pindara, ali nije jasno da li bi on znao za priču o njenom pokušaju da izbjegne Zeusa.
Ivana Brlić-Mažuranić
Ivana Brlić Mažuranić (18. april 1874 – 21. septembar 1938) bila je hrvatska književnica. Njen djed Ivan Mažuranić napisao je poznati ep Smrt Smail-age Čengića. Otac joj je bio poznati književnik i historičar Vladimir Mažuranić. Iz ove porodice potekli su još Matija, pisac putopisa Pogled u Bosnu, Vladimir Fran Mažuranić, autor zbirke pripovjedaka Lišće.
Jedan dio djetinjstva provela je u rodnom gradu, a preostali u Zagrebu, u djedovoj kući. Udala se u 18. godini za dr. Vatroslava Brlića, uglednog hrvatskog političara, i otad je živjela u Slavonskom Brodu, gdje su i nastala sva njena djela. Bila je vrlo obrazovana i načitana, govorila je i pisala francuski, njemački, ruski i engleski jezik. Nakon duge borbe sa depresijom izvršila je samoubistvo 21. septembra 1938. u Zagrebu.
Djela su joj imala velik broj izdanja i prevedena su na petnaestak jezika. Brlić-Mažuranić je prva književnica akademik, a četiri puta predložena je za Nobelovu nagradu za književnost. Često nazivana hrvatskim Andersenom (zbog njene virtuoznosti kao pripovjedača za djecu) i hrvatskim Tolkienom (zbog posezanja u fantastični svijet mitologije), Brlić-Mažuranić svojom originalnošću i svježinom ravnopravno stoji rame uz rame s velikanima dječije književnosti.
O njenim djelima pisao je Muris Idrizović u svojoj kritici Čudesni svijet bajke.
Vrbovnik (Trnovo, RS)
Vrbovnik su naseljeno mjesto u općini Trnovo, Bosna i Hercegovina.
IC 1799
IC 1799 (također poznat kao MCG 8-5-12, PGC 9432 i UGC 1943) je spiralna galaksija koja je udaljena oko 231 miliona sg od Zemlje i nalazi se u sazviježđu Andromeda. Najveći prečnik je 1,10 (74 hiljade sg) a najmanji 0,4 uglovnih minuta (27 hiljada sg). Prvo otkriće je napravio Guillaume Bigourdan 28. januara 1891. godine.